分类：文化/艺术-文学
问题：求诗1、王之涣《凉州词》2、张籍《凉州词》3、王翰《凉州词》4、 
1、王之涣《凉州词》
2、张籍《凉州词》
3、王翰《凉州词》
4、王维《送元二使安西》
5、王昌龄《从军行》
回答：凉州词
王之涣
黄河远上白云间，
一片孤城万仞山。
羌笛何须怨杨柳，
春风不度玉门关。


凉州词
张籍
边城暮雨雁飞低，
芦笋初生渐欲齐。
无数铃声遥过碛，
应驮白练到安西。
 

凉州词
王翰 
葡萄美酒夜光杯， 
欲饮琵琶马上催。 
醉卧沙场君莫笑， 
古来征战几人回。 


送元二使安西
王维 
渭城朝雨裛轻尘，
客舍青青柳色新。
劝君更尽一杯酒，
西出阳关无故人。


从军行
王昌龄
青海长云暗雪山，
孤城遥望玉门关。 
黄沙百战穿金甲，
不破楼兰终不还。